open-index/open-wikipedia-markdown huggingface dataset:
Ferrari 360

**Ferrari 360** (1999–2004) var en to-seters sportsbil fra italienske Ferrari.  Den etterfulgte Ferrari F355 og ble fabrikkens mestselgende med over 17 000. Modellen ble erstattet i 2004 av Ferrari F430.

Navnet *360* kom av V8-motorens sylindervolum som var 3.6 liter. Hver sylinder hadde fem ventiler og fikk bensin fra et innsprøytningssystem levert av tyske Bosch.  Den ble den første Ferrari som i sin helhet var laget av aluminium, og hadde to radiatorer. Både manuell og automatisk gir kunne leveres.

**360 Modena** fra 1999 hadde 400 hk og 0––100&nbsp;km/t på 4,2 sekunder, samt en liste med tilbehør utferdiget av Carrozzeria Scaglietti. Bilen ble anskaffet av blant andre målvakt Thomas Myhre, rockesanger Espen Lind, John Carew, John Arne Riise, og kaptein Ronny Johnsen. Pr. 2003 var det registrert femten i Norge. **360 Spider** fra 2000 var fabrikkens tyvende kabriolet-modell, eid av Tom Egeland. Bortsett fra det manglende taket var den lik 360 Modena.

**360 Challenge** fra 2000 var en rasermodell for fabrikkens eget mesterskap *Ferrari Challenge*. Den hadde samme motor, men var ellers endret for å kjøre ekstra fort.  **360 GT** fra 2002 var laget  i 30 eksemplarer for bruk i  FIE og A.C.O. sine raserløp.  **Challenge Stradale** var en 110&nbsp;kg lettere 360 Modena med 425 hk. Det ble ellers laget diverse spesialutgaver. **360 Barchetta** fra 2000 med lav frontrute var Gianni Agnelli (1924–2003) sin bryllupsgave da fabrikkens president Luca Cordero di Montezemolo (født 1947) giftet seg for tredje gang, med den 29-årige gullsmeden Ludovica Andreoni.

Ferrari_F360_Modena_-_Flickr_-_The_Car_Spy_(20).jpg | 360 Modena
2004 Ferrari 360 Spider F1 - Flickr - The Car Spy (8).jpg | 360 Spider
Ferrari_F360_Modena_-_Flickr_-_The_Car_Spy_(1).jpg | manuelt gir
2004_Ferrari_360_Spider_F1_-_Flickr_-_The_Car_Spy_(16).jpg | automatgir
Collection car Musée Ferrari 038.JPG | 360 Barchetta


## Referanser


## Eksterne lenker
*
Slaget ved Castiglione i 1706

**Slaget ved Castiglione** fant sted den 8. september 1706 i den spanske arvefølgekrigen. En fransk armé slo en hessisk armé som omringet Castiglione delle Stiviere.

## Slaget
Siden mai 1706 hadde en fransk armé på 48&nbsp;000 mann under Louis d'Aubusson de la Feuillade beleiret hovedstaden i hertugdømmet Savoie, Torino, mens en annen armé på 44&nbsp;000 mann under Louis Joseph de Bourbon, duc de Vendôme hindret østerrikerne fra å forlate Gardasjøen. Vendôme ble derimot kalt tilbake til Flandern for å gjenopprette orden der etter tapet i slaget ved Ramillies, og overlot kommandoen til den uerfarne hertugen av Orléans. Eugene av Savoie utnyttet situasjonen og stormet til Torino, og tvang Orléans til å dele styrkene sine. Han forlot 23&nbsp;000 mann under greven av Médavy nær Adige i tilfelle det skulle dukke opp allierte forsterkinger fra andre siden av Alpene.

Og det var det som skjedde. En hessisk armé under kronprinsen av Hessen-Kassel, den framtidige kong Fredrik I av Sverige, krysset Alpene og beleiret Castiglione. Her gikk Médavy til angrep og vant en total seier. Hesserne tapte 8&nbsp;000 mann som enten ble drept, skadet eller savnet.

## Ettervirkning
Dette nederlaget var et tilbakeslag for de allierte som hadde vunnet slaget ved Torino dagen før og jagde franskmennene ut av Milano og Savoie. Nå hadde derimot Médavy kontroll over Cremona og Mantova, og blokkerte kommunikasjonslinjene til østerrikerne gjennom passet i Alpene. Andre franske soldater holdt framdeles viktige byer sentralt i Italia, og det var derfor ikke mulig å slå seg sammen med de 8&nbsp;000 spanske soldatene i Napoli. 

De allierte var delte i hvordan det skulle vedvare. De maritime maktene ønsket å forfølge de flyktende franskmennene over Alpene og ta kontroll over den franske marinebasen i Toulon for derved å tvinge Ludvig XIV til fred. Keiser Josef I av Østerrike ønsket å ta seg av Médavy først, for å gjør ferdig planene om å ta over de spanske områdene i Italia, Napoli og Sicilia.
Ludvig XIV kom til hans støtte. Den franske kongen hadde desperat mangel på soldater og åpnet tosidige forhandlinger med Josef for å sikre at soldatene hans i Italia kom seg trygt tilbake til Italia. Trass i protester fra nederlenderne og engelskmennene, godtok Josef avtalen i Milano med Frankrike den 13. mars 1707, som tillot arméen til Médavy om å marsjere uskadd tilbake til Frankrike, og åpne veien til Sør-Italia for den østerrikske arméen under grev Wirich Philipp von Daun. Han nådde den napolitanske grensen den 22. juni og to uker senere kapitulerte de spanske soldatene der, som verken fikk forsyninger fra hverken land eller sjø. 

Angrepet på Toulon fant sted den 29. juli, men nå var franskmennene forberedte og styrket, og angrepet var mislykket. 

## Kilder
* Heritage History, The Spanish Succession
* German Armies War and German Politics 1648-1789 by Peter H.Wilson p.122
Ferrari F355

**Ferrari F355** (1994–1999) var en to-seters sportsbil laget av italienske Ferrari som en videreutvikling av Ferrari 348. Den ble i 1999 avløst av Ferrari 360.

Den hadde en 3,5-liters V8 med fem ventiler per sylinder som ga 380 hk. Tyske Bosch leverte bensininnsprøytning. Karosseriet var i aluminium og tegnet av Pininfarina med fire baklykter og fire eksospotter bak.

**F355 Berlinetta** fra 1994 var en coupe.   **F355 GTS** fra 1994 var omtrent lik, men de hadde tatt bort litt av taket.  I **F355 Spider** fra 1995 kunne hele taket tas bort.  **F355 Challenge** var en raserutgave myntet på *Ferrari Challenge*, som var fabrikkens eget mesterskap. Den hadde samme motor, men var laget for å gå enda raskere enn vanlig og hadde veltebur som beskyttet føreren når bilen veltet.  **355 Berlinetta F1** fra 1997 ble den første serieproduserte Ferrari med såkalt «F1-giring» som siden 1989 hadde vært i bruk i Formel 1 (F1). Motoren var den samme. Det samme gjaldt **355 F1 GTS** som var kabriolet-utgaven, og **355 F1 Spider**.

## Referanser


## Eksterne lenker
*
Irving Point

**Irving Point** er et nes på østenden av Visokoi Island i Sør-Sandwichøyene. Det ble oppdaget og først grovt kartlagt i 1819 av en russisk ekspedisjon under Fabian Gottlieb von Bellingshausen. Det fikk navnet «Penguin Point» av et lag fra Discovery Investigations etter deres kartlegging i 1930 fordi pingviner hekker her. Navnet ble endret fordi det alt var i bruk andre steder. Irving Point ble anbefalt av UK Antarctic Place-Names Committee i 1953 og er oppkalt etter kapteinløytnant J. Irving som skisserte Sør-Sandwichøyene fra RRS «Discovery II» i 1930.

## Referanser


## Kilder
Ferrari 348

**Ferrari 348** (1989–1995) var en to-seters sportsbil laget av italienske Ferrari.  Den etterfulgte Ferrari 328 og ble produsert i om lag 8 500 eksemplarer. Den ble i 1994 avløst av Ferrari F355.

Den hadde en 3,4-liters V8 på 300 hk som nå var midt-montert langsgående, i likhet med Ferrari Mondial t (tidligere var det vanlig at motoren stod vinkelrett på drivakselen).  Tyske Bosch leverte bensininnsprøytning.  Fem-trinns manuell girkasse.  Design av Pininfarina.

**348 TB** fra 1989 (2 895 eks.) var en coupe (2894 eksemplarer) med gassdempere. **348 TS** fra samme året (4 230 eks.) var en targautgave der litt av taket kunne løftes av og gjemmes bak setene (4228 eksemplarer). **348 GTB** fra 1993 (252 eks.) hadde 320 hk og ikke særlig annerledes enn 348 TB. Det samme gjaldet **348 GTS**, (137 ex.) mens **348 Spider** fra 1993 (1 090 eks.) var en ny utgave der hele taket ble borte i bagasjerommet. Flere slike ble solgt i Norge.

**340 Serie Speciale** fra 1992 (116 eks.) var kun for det amerikanske marked. **348 Challenge** fra 1993 var en raserutgave med samme motor (320 hk), men myntet på fabrikkens nye merkeserie *Ferrari Challenge*, derfor var luftinntakene noe større.  Likens var **348 GT Competizione** fra 1993 tilpasset raser-reglene i GT-mesterskapet og gjort raskere ved å fjerne mattene og anlegget for luftkondisjonering.
## Bilder

Ferrari 348 GTB.jpg | 348 GTB
Ferrari 348 TS-1.jpg | 348 GTS
1993 Ferrari 348 Spider, roof up.jpg | 348 Spider


## Referanser


## Eksterne lenker
* 
* 348 registry
Back to Broadway

***Back to Broadway*** er det 26. studioalbumet til artisten Barbra Streisand, utgitt 29. juni 1993. Det var Streisands andre album med Broadway-sanger etter *[[The Broadway Album]]* fra 1985. Det debuterte på toppen av ''Billboard'' 200, og hun ble dermed den eneste kvinnen som hadde et album på toppen av albumlista i USA i fire ulike tiår (hun oppnådde dette både i 2000-årene og i 2010-årene også, dvs. i seks tiår). Albumet solgte 189 000 eksemplarer den første uken og solgte til to platinaplater i USA (ifølge Recording Industry Association of America).

Allerede i april 1988 spilte hun inn låter til et nytt Broadway-album, blant annet «On My Own» fra *[[Les Misérables (musikal)|Les Misérables]]* og «All I Ask of You» fra *[[The Phantom of the Opera (musikal)|The Phantom of the Opera]]*. Platen ble imidlertid skrinlagt fordi den manglet «begeistringen» til forløperen (*The Broadway Album*). I stedet slapp hun konseptalbumet *[[Till I Loved You]]* i oktober 1988. Det inneholdt blant annet «All I Ask of You» fra den skrinlagte Broadway-plata. Andre sanger som ble skrinlagt, var «Make Our Garden Grow» (fra operetten *[[Candide (operette)|Candide]]*) og «A Funny Thing Happened On My Way To Love» (fra musikalen *[[I Can Get It for You Wholesale]]*, som Streisand selv har spilt i).

## Sporliste
# «Some Enchanted Evening» (Oscar Hammerstein, Richard Rodgers) – 3:52
# «Everybody Says Don't» (Stephen Sondheim) – 2:34
# «The Music of the Night»  (Andrew Lloyd Webber, Charles Hart, Richard Stilgoe) – 5:35
# «Speak Low» (Ogden Nash, Kurt Weill) – 4:08
# «As If We Never Said Goodbye» (Don Black, Christopher Hampton, Webber) – 4:44
# «Children Will Listen» (Sondheim) – 4:09
# «I Have a Love/One Hand, One Heart»  (Sondheim, Leonard Bernstein) – 4:44
# «I've Never Been in Love Before» (Frank Loesser) – 3:49
# «Luck Be a Lady» (Loesser) – 3:31
# «With One Look» (Black, Hampton, Webber) – 3:32
# «The Man I Love» (Ira Gershwin, George Gershwin) – 3:39
# «Move On» (Sondheim) – 5:24

## Referanser


## Eksterne lenker
* 
*  Barbra Archives - ''Back to Broadway''
Sterling Campbell

**Sterling Campbell** (født 3. mai 1964 i New York City) er en amerikansk trommeslager best kjent for sitt samarbeide med artister og band som The B-52s, Duran Duran, Soul Asylum, Cyndi Lauper, David Byrne, Rufus Wainwright, Gustavo Cerati og David Bowie.

Campbell begynte å lære seg å spille trommer da han var elleve år. Da han var 14 år flyttet Dennis Davis, den daværende trommeslageren i David Bowies band, inn i samme bygg som Campbells familie bodde. Davis inviterte Campbell med på en Bowie-konsert i Madison Square Garden, noe som inspirerte den unge Campbell. Han gikk på high school på The High School of Music & Art, en del av Fiorello H. LaGuardia High School of Music & Art and Performing Arts, hvor han ble uteksaminert. Campbell øvde mye og komponerte egne sanger, og fikk jobb som studiomusiker.

Campbell ble kjent internasjonalt i 1986 da han var trommeslager for Cyndi Lauper på hennes *[[True Colors]]*-verdensturne. De neste ti årene spilte han med artister fra flere forskjellige sjangere. I 1987 ble Campbell medlem av Duran Duran. Han ble i 1991 hyret som studiomusiker for Soul Asylum, hvor han spilte på halvparten av sangene på bandets album *Grave Dancer's Union*. Albumet ble utgitt i 1992 og inneholder blant annet den Grammy-vinnende sangen «Runaway Train». Campbell erstattet senere Grant Young i Soul Asylum og var medlem av bandet fra 1995 til 1998.

Sterling spilte for første gang med David Bowie i 1991 og ble en del av hans band i 1992, og turnerte med Bowie i fjorten år helt til avslutningen av *[[A Reality Tour]]* i 2004. I 2007 ble han medlem av The B-52s.

## Diskografi (utvalg)
**Med [[David Bowie]]**
* 1993 *[[Black Tie White Noise]]*
* 1995 *[[Outside (album)|1. Outside]]*
* 1999 *[['hours...']]*
* 2002 *[[Heathen (album)|Heathen]]*
* 2003 *[[Reality (album)|Reality]]*
* 2009 *VH1 Storytellers*
* 2010 *[[A Reality Tour]]*
* 2013 *[[The Next Day]]*
**Med [[Duran Duran]]**
* 1990 *Liberty*
**Med Soul Asylum**
* 1992 *Grave Dancer's Union*
* 1995 *Let Your Dim Light Shine*
* 1998 *Candy from a Stranger*
**Med The B52s**
* 1992 *Good Stuff*
* 2008 *Funplex*
* 2011 *With the Wild Crowd! Live in Athens, GA*
**Med [[Rufus Wainwright]]**
* 2003 *Want One*
* 2005 *Want Two*
**Med [[Earl Slick]]**
* 2003 *Zig Zag*

## Referanser


## Eksterne lenker
* 
*
Cumpston Massif

**Cumpston Massif** er et markant, fjell med flat topp, rundt 2&nbsp;070 meter over havet, 14,5 km langt og 10&nbsp;km bredt, ved samløpet mellom Lambertbreen og Mellorbreen i Prince Charles Mountains i Mac. Robertson Land.

## Oppdaging og navnsetting
Cumpston Massif ble oppdaget i november 1956 av et fly fra Australian National Antarctic Research Expeditions, og ble navnsatt av Australian Antarctic Names and Medals Committee etter J. S. Cumpston fra Det australske utenriksdepartementet, som sammen med E. P. Bayliss var ansvarlig for å få publisert kart over Antarktis i 1939.

## Kilder
* Scientific Committee on Antarctic Research (SCAR)
Migsideres

* Se Systematisk inndeling

***Migsideres*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt på Molukkene.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Migsideres* Gilmour, 1940 
********* *[[Migsideres bialbomaculata]]* Gilmour, 1940

## Kilder

* Catalog of the lamiines of the world - Monochamini
* Katalog over artene
* Bildegalleri 

## Eksterne lenker
*
Attila Szabó

**Attila Szabó** er navnet til flere personer:

* Attila Szabó (ungarsk padler) (født 1963), ungarsk padler
* Attila Szabó (slovakisk padler) (født 1966), slovakisk padler
* Attila Szabó (friidrettsutøver) (født 1984), ungarsk friidrettsutøver
Al Jib

**Al Jib** eller **al-Jib** (arabisk الجيب, hebraisk skrift ג'יב) er en palestinsk landsby i Jerusalem guvernement, ti kilometer nordvest for Jerusalem, i separasjonssonen på Vestbredden. Siden 1967 har Al Jib vært okkupert av Israel og rundt 90% av området ligger i Område C, som er under full israelsk kontroll. Bydelen **Al Khalayleh** ble delt av Vestbredden-muren. Ifølge Palestinsk statistisk sentralbyrå hadde al-Jib et folketall på om lag 4&nbsp;700 i 2006. Den moderne landsbyen er identifisert som Gibeon.

## Historie
al-Jib ble identifisert som den gamle kanaanittiske byen Gibeon av Edward Robinson i 1838. Arkeologiske utgravinger ledet av James Pritchard i 1956, 1957 og 1959 bekreftet dette, og det ble oppdaget 56 krukkehåndtak med den semittiske inskripsjonen *gb'n*.

I Josvas bok ble oldtidsbyen Jib eller Gibeon skildret som «en stor by, som en av kongebyene», og er stedet hvor Josva fikk solen til å stå stille (Josva 10:12).

«El-Jib» ble beskrevet av geografen Yâkût i 1225 med to borger tett ved hverandre.

I 1883 beskrev Palestine Exploration Fund landsbyen i *Survey of Western Palestine* som «på enden av en ås, 100 meter over dalen. I sør ligger en smal slette, og det er en åpen dal i øst, mens det i nord og vest er flate sletter. Åsen er derfor isolert og en naturlig, sterk stilling. Husene dekker den nordlige delen av åsen. Landsbyen er mellomstor, husene av stein, med et sentralt tårn, og massive fundament finnes mellom de moderne bygningene. I øst, nedenfor landsbyen, og ligger under toppen av ryggen, ligger en kilde, som kommer ut av en grotte. Den renner ut i restene av et ganske stort reservoar. Det finnes mange kilder  i sør og vest, og grotter på sørsiden av åsen. Det blir dyrket oliven, fiken, pærer, epler, og vindruer rundt landsbyen og på sletten. Det finnes også store kornåkre lenger nede.»

## Referanser


## Kilder

* 
* Conder, Claude Reignier; Kitchener, H. H.. The Survey of Western Palestine: Memoirs of the Topography, Orography, Hydrography, and Archeology. 3. London: Committee of the Palestine Exploration Fund.  s. 94, 95, 96, 99, 100, 164
* :   
* Guérin, Victor. *Description Géographique Historique spiser Archéologique dere la Palestine. *Vol 1; Judee, pt. 1.  
* Hadawi, Sami, Village Statistics of 1945: A Classification of Land and Area ownership in Palestine, Palestinsk frigjøringsorganisasjon forskningssentral,  
* 
* 
* Palmer, E. H.. The Survey of Western Palestine: Arabic and English Name Lists Collected During the Survey by Lieutenants Conder og Kitchener, R. E. Transliterated and Explained by E.H. Palmer. Committee of the Palestine Exploration Fund. 
*,  
* Singer, A. (2002). Constructing Ottoman Beneficence: An Imperial Soup Kitchen in Jerusalem. Albany: State of New York Press.
Strandmelde

**Strandmelde** (*Atriplex littoralis*) er en ettårig urt i amarantfamilien. Den er ganske høy og rikt forgrenet. Bladene er linjeformede, noe som sammen med den grågrønne stengelen gjør det lett å skille strandmelde fra andre meldearter. Den er særbu, med egne hann- og hunnplanter. Blomstene sitter i lange aks med blad bare i den nedre delen.

Planten vokser ved havet i strandenger og tangvoller, men finnes også på steder med saltjord i innlandet. Den er utbredt langs Europas kyster, rundt Middelhavet og i innlandet i Øst-Europa og Asia. I Norge finnes den spredt langs hele kysten til Finnmark, men den er ikke særlig vanlig.

## Litteratur
* 
* 
* 


Atriplex-littoralis-habitat.jpg|Typisk voksested i tangvoll
Atriplex littoralis bluete.jpeg|Blomster
Atriplex littoralis frucht.jpeg|Frukt


## Eksterne lenker
* 
*
Institut supérieur de l’aéronautique et de l’espace

**Institut supérieur de l'aéronautique et de l'espace** (ISAE-Supaero) er en fransk ''grande école'' i Toulouse sør i Frankrike, som uteksaminerer ingeniører. Skolen er medlem av Groupe des écoles aéronautiques.

Flystevnet Airexpo organiseres og arrangeres av ENAC og ISAE i mai måned hvert år. Da demonstreres nye militære og sivile fly for potensielle kunder.

I juni 2025 opprettet skolen Toulouse School of Aviation and Aerospace Engineering sammen med ENAC.

## Samarbeid med svenske høyskoler
Flere svenske tekniske høyskoler har utvekslingsprogrammer med ISAE-Supaero.

## Utdanningstilbud
ISAE har følgende utdanningstilbud:
* Ingeniør Supaero
* Mastère Spécialisé (i samarbeid med École nationale de l'aviation civile og École de l'Air) ;
* MOOC (engelsk: *massive open online course*, norsk: massivt åpent nettkurs) i luftvern

## Kjente alumner
* Jean-François Clervoy, en fransk astronaut i arbeide for ESA
* Thomas Pesquet, fransk astronaut hos ESA

## Referanser


## Eksterne lenker
* 
* ISAE-SUPAERO
USS «Glacier»

**USS «Glacier»** (AGB-4) (senere **USCGC «Glacier»** (WAG/WAGB-4)) er en historisk isbryter som deltok i de første 15 ekspedisjonene under Operasjon Deep Freeze. «Glacier» var den første isbryteren som kom seg gjennom det isdekte Bellingshausenhavet, og det meste av topografien i området er oppkalt etter mannskapet.

## Eksterne lenker
* 
* 
*  USS ''Glacier'' Association
*  American Society of Mechanical Engineers - USS ''Glacier''
*  The Glacier Society
New York Nights: Success in the city

***New York Nights: Success in the City*** eller bare ***New York Nights*** er et videospill utviklet og utgitt av Gameloft for mobil i 2005. Grunnet suksessen til spillet ble det senere gitt ut for iPhone i 2009. Spillet har en tegneserie-aktig 2D-grafikk som ligner grafikken i *[[The Sims (videospill)|The Sims]]*.

Oppfølgeren, *[[New York Nights 2: Friends for life]]*, ble senere utgitt for mobil. En spin-off, *[[Miami Nights: Singles in the City]]* kom også ut og var ment for Nintendo DS.
## Referanser

## Eksterne lenker
*
Madell Point

**Madell Point** er et nes 3,7 km nordøst for Cape Rey på nordvestkysten av Pernik Peninsula, Loubet Coast i Graham Land. Det ble kartlagt fra flyfoto tatt av Falkland Islands and Dependenchies Aerial Survey Expedition (FIDASE) (1956–57). Det er oppkalt etter James S. Madell, en landmåler i Falkland Islands Dependencies Survey (FIDS) ved Detaille Island i 1957, som var ansvarlig for trianguleringen av området.

## Kilder
* SCAR Composite Gazetteer of Antarctica.
Call of Duty: Modern Warfare: Mobilized

***Call of Duty: Modern Warfare: Mobilized*** er et førstepersonsskytespill fra 2009 som er en del av *[[Call of Duty]]*-serien, utviklet for Nintendo DS.

Spillet har samme setting som *[[Call of Duty: Modern Warfare 2]]* og mange lignende spillelementer som er typiske for serien. Det ble gitt ut av Activision sammen med konsollversjonene av spillet 10. november 2009.

## Handling
Spillet foregår i en alternativ virkelighet, satt fem år etter Call of Duty 4: Modern Warfare. Deres hersker, prins Farhad, har forlatt landet, men bestemmer seg for å kjøpe et kjernefysisk apparat som skal brukes mot politiske fiender.

Gopher-troppen fra Special Air Service, og Warthog-troppen fra United States Marine Corps, arbeider raskt sammen for å forhindre bygging og aktivering av atom-innretningen. De oppdager at atomvåpenet har blitt levert av oberst Ayala, som karakteren O 'Neil og Gopher Squad beordres til å ta til fange. Men de får også en rekke andre problemer underveis.

## Mottagelse

Spillet fikk generelt gode anmeldelser, men lavere enn konsoll-versjonene av spillet.

## Referanser

## Eksterne lenker
*
Pitfall: The Lost Expedition

***Pitfall: The Lost Expedition*** er et action-eventyrspill til Game Boy Advance, GameCube, PlayStation 2 og Xbox. Spillet ble gitt ut i 2004. Spillet ble også gitt ut på Nintendo Wii i 2008.

## Handling
Sett i 1935, kommer Pitfall Harry, en fryktløs skattejeger tilbake for å hjelpe en vakker arkeolog med å redde faren sin, og hindre den onde Jonathan St. Claire fra å ta over den tapte byen El Dorado.

I rollen som Harry møter spilleren forskjellige fiender i dyreform, inkludert skorpioner, flaggermus, piranha, krokodiller og pingviner. Samt en rekke menneskelige motstandere under ledelse av den uhyggelige St. Claire. Med sine mange forskjellige gjenstander er Harry utstyrt for å møte nesten hva som helst.

## Mottagelse

*Pitfall: The Lost Expedition* fikk for det meste positive anmeldelser. Wii-versjonen fikk dårligere anmeldelser.

## Referanser

## Eksterne lenker
*
Massey Harris

**Massey Harris** var en canadisk landbruksmaskinprodusent med oppstart i 1847. Massey Harris fusjonerte med Ferguson til Massey Ferguson i 1953.

Det finnes flere typer Massey Harris-traktorer, 20hk, 25hk og 30hk fra 30-tallet. Norges eldste kjørbare Massey Harris oppholder seg i Klæbu, Sør-Trøndelag, en Massey Harris 1936 Pacemaker. Jærmuseet har en restaurert Massey-Harris fra 1933 som er den eldste kjente i Norge.

## Referanser


## Litteratur
* 

## Eksterne lenker
*
Moderne voksenpop

**Moderne voksenpop** (engelsk: *adult contemporary*, forkortet AC) er en form for populærmusikk preget av melodiøse ballader som spilles mye på amerikanske radiostasjoner rettet mot personer mellom 25 og 54 år. På 1960-tallet var det en vokalpreget popmusikk, på 1970-tallet var det softrock, og siden vært hovedsakelig balladetung radiovennlig musikk med varierende grad av easy listening, pop, soul, og rhythm and blues. Moderne voksenpop er en fortsettelse lett og glatt vokalpop og soft-rock som ble populær på 1960- og 1970-tallet, men en del justeringer som reflekterte utviklingen av pop/rock-musikk generelt.

Det amerikanske musikkmagasinet *[[Billboard]]* definerer moderne voksenpop som likestilt med «Easy Listening». Begrepene skal ikke forveksles med «vakker musikk», som er en instrumental, ikke-jazz som tar eldre og kjente popsanger og reduserer dem til stille bakgrunnsmusikk, gjerne referert til som musak.

Moderne voksenpop tenderer til å ha en frodig, avslappende og meget polerte kvaliteter som framhever melodi og harmonier. Det er vanligvis melodiøst nok til å få lytterens oppmerksomhet, og samtidig harmløst og behagelig nok til å fungere som uforstyrrede bakgrunnsmusikk. Som det meste av populærmusikken er dens sanger vanligvis skrevet i et grunnleggende format bestående av tradisjonelt vers og refreng. Formatet støtter seg tungt romantiske, sentimentale ballader som hovedsakelig benytter akustiske instrumenter som akustiske gitarer, piano, saksofoner, og tidvis orkester. Elektriske gitarer er vanligvis svak og lys. Moderne voksenpop på 2000-tallet kan også benytte seg av synthesizere og andre elektroniske instrumenter.

## Referanser
Thylactomimus

* Se Systematisk inndeling

***Thylactomimus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor (ca. 17 millimeter), lyst brun trebukk med nokså kraftige antenner.

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt på Sumatra og Borneo.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921 
******** Slekten *Thylactomimus* Breuning, 1959 
********* *[[Thylactomimus albolateralis]]* Breuning, 1959

## Kilder
* Catalog of the lamiines of the world - Monochamini
* Katalog over artene

## Eksterne lenker
* 
* Bilde av arten
Magadisjøen

**Magadisjøen** er en cirka 100 km² stor salin sodasjø i Kenya. Innsjøen ligger i et område med vulkansk aktivitet, lengst sør i Riftdalen (Kenya), nær grensen mot Tanzania og like sørvest av hovedstaden Nairobi.

Magadisjøen er blant annet kjent for sitt rosa vann (under algeoppblomstringer) og hordene med dvergflamingoer og rosenflamingoer som besøker innsjøen. I 1962 registrere man hele 1&nbsp;100&nbsp;000 par med dvergflamingoer der.

Innsjøen får tilførsel av vann fra naturlige varme kilder med høy alkalitet. Vannet kan holde opp mot cirka 83–86 °C og renner ut i lagunene. De fleste kildene ligger langs de nordvestre og sørlige breddene. En enkelt fisk holder også til i innsjøen, ei ciklide (*Alcolapia grahami*). I tørketiden kan opp mot 80 prosent av innsjøen forsvinne og enorme saltpanner avdekkes.

Et lite stykke sør for Magadisjøen ligger også den cirka 600 km² store Natronsjøen, hvorav brorparten ligger i Tanzania. En gang i tiden (i pleistocen til midtre holocen) var imidlertid disse sjøene samme innsjø, og den var fylt med ferskvann.

## Referanser


## Eksterne lenker
*
Sophie Krüger

**Sophie Krüger Dagsland** (født 1998) er en norsk produsent, rapartist, filmskaper og skuespiller.

Hun ble kjent da hun slapp singelen «Pappas bank» høsten 2015. Låten handler om den tøffe ungdomskulturen, som kroppspress, status og drittsleningen som foregår i dag. Dagsland er datter av artistene Sigvart Dagsland og Karoline Krüger.

## Diskografi
* «Pappas bank» (2015)
* «Kløvardronning» (2015)
* «Krusjar på en DJ» (2015)
* «Så brah» (2016)
* «Inhalerte» – demo (2016)

## Referanser


## Eksterne lenker
* 
*
2. divisjon håndball for menn

**2. divisjon i håndball for menn** er det tredje øverste nivået for herrehåndball i Norge. Divisjonen består av 48 lag fordelt på 4 avdelinger.

Klubbene opplevde overgangen til nasjonal 1. divisjon som stor, både sportslig og økonomisk ble det lansert et forslag om en ny nasjonal 2. divisjon på Håndballtinget i 2013, og ble senere vedtatt i juni 2014. Derfor besto 2. divisjon av 6 avdelinger frem til og med 2015/16-sesongen 

## Avdelingsvinnere
:**''Uthevede lag** rykket opp til 1. divisjon.''

### 2016/17 &ndash;

:1  endte på 2. plass og rykket opp.
:2 Som konsekvens av koronapandemien vedtok Norges Håndballforbund at alle avdelingsvinnere fikk tilbud om å rykke opp. Derfor rykket fire lag opp mot normalt tre.

### &ndash; 2015/16

## Kvalifisering
Avdelingsvinnerne trekkes mot hverandre i to kamper som spilles hjemme/borte. Vinnerne sammenlagt vil rykke direkte opp, mens taperne av disse kampene vil spille en ny kamp hjemme/borte der vinneren også vil rykke opp til 1. divisjon.

## Referanser


## Eksterne lenker
*
Aleš Hruška

**Aleš Hruška** (født 1985) er en tsjekkisk tidligere fotballspiller.

## Referanser


## Eksterne lenker
*
Skaftmelde

**Skaftmelde** (*Atriplex longipes*) er en ettårig urt i amarantfamilien. Den ligner tangmelde, men er alltid opprett og opptil 80&nbsp;cm høy. Artsnavnet viser til at forbladene har en mer eller mindre utviklet stilk. Planten vokser helst på strandenger ved brakkvann, ofte sammen med takrør og havsivaks.

Planten er utbredt ved kystene i Nord-Europa og finnes i Storbritannia, Nederland, Tyskland, Danmark, Norge, Sverige, Polen, Litauen, Latvia, Estland og Finland. I Norge fantes den tidligere langs kysten til Nord-Trøndelag. Strandengene beites ikke lenger, og gjengroing gjør at arten kanskje er forsvunnet de fleste steder. 

Skaftmelde tilhører artskomplekset *Atriplex longipes* aggr. Den ble tidligere regnet som underarten *Atriplex longipes* subsp. *longipes*, men komplekset er nå splittet i tre arter. De andre to er ishavsmelde (*Atriplex nudicaulis*) og *[[Atriplex praecox]]*. 

## Referanser




## Litteratur
* 
* 
* 
* 

## Eksterne lenker
*
Professor Layton and Pandora’s Box

, kjent i Nord-Amerika som *Professor Layton and the Diabolical Box*, er et eventyr- og puzzlespill utviklet og utgitt i Japan av Level-5 og utgitt ellers i verdenen av Nintendo. Det er det andre spillet i *[[Professor Layton|Professor Layton-serien]]*, og handler denne gangen om Professor Layton og Luke som reiser omkring med tog for å løse mysteriet om en eske som det sies tar livet av alle som åpner den.

## Spillet
*Professor Layton and Pandora's Box* er et puzzle- og eventyrspill hvor spilleren kontrollerer Professor Layton og medhjelperen Luke på reisen deres gjennom flere ulike områder, til forskjell fra det første spillet som bare fant sted i en bygd. Spilleren må løse gåter, granske diverse plasser og finne ut av flere mysterier under fremdriften.
## Referanser

## Eksterne lenker
*
Slitekjøl

**Slitekjøl** eller **stråkjøl** blir brukt på farkoster av tre for beskytte kjølen mot slitasje. Det er en list som blir festet under kjølen og naglet eller spikret fast i kjølen. Om det blir brukt spiker må de slåes godt inn så de ikke blir stikkende ut om slitekjølen blir nedslitt. Slitekjølen kan skiftes ut om den blir skadet eller utslitt. Den blir gjerne lagd av bjørk eller asp, som er et treslag som tåler opphold i vann godt. Andre navn på slitekjølen er kjøldrag, drag eller drog. Betegnelsen stråkjøl blir brukt på større båter og fartøy.
Demel

**Demel** (egentlig **K. u. k. Hofzuckerbäcker Ch. Demel's Söhne**) er et konditori i 1. Bezirk i Wiens Innere Stadt. Firmaet ble grunnlagt i 1786, og benytter fortsatt sin opprinnelige betegnelse som hoffleverandør, «K. u. k. Hofzuckerbäcker», («Keiserlig og kongelig hoffsukkerbaker»).

## Historikk

I 1786 ble konditoriet grunnlagt av Ludwig Dehne, som var innvandret fra Württemberg i 1778. Bedriften hadde lokaler ved Michaelerplatz i umiddelbar nærhet av keiserresidensen Hofburg. Efter hans død i 1799 giftet hans enke seg med konditoren Gottlieb Wohlfahrt, og i 1813 kjøpte de bygningen Michaelerplatz 14. Imidlertid fikk firmaet økonomiske problemer i de kommende årene, og det var først i 1826, året for Wohlfahrts død, at enken sammen med August Dehne, en sønn fra første ekteskap, lyktes i å forbedre den finansielle situasjonen. Dehne var en begavet forretningsmann som opparbeidet en betydelig formue han blant annet investerte i byeiendommer. Hans sønn var ikke interessert i å overta bedriften, slik at Dehne i 1857 solgte den til sin ledende medarbeider Christoph Demel.

Firmaets fremgang fortsatte under Demel, og ved hans død i 1867 overtok sønnene Joseph og Karl, slik at bedriften fikk sitt nåværende navn «Christoph Demel's Söhne». I 1874 fikk konditoriet status som leverandør til keiser Franz Josephs hoff og kunne således benytte tittelen «Keiserlig og kongelig hoffleverandør», som fortsatt er i bruk, enda monarkiet ble avskaffet i Østerrike i 1918. Beliggenheten like ved keiserslottet Hofburg bidro til å befeste Demel som institusjon, også fordi hoffet iblant gjorde bruk av konditoriets bestikk, porselen og arbeidskraft ved spesielle anledninger, slik som ball. Det var også kjent at konditoriet nøt popularitet hos keiserfamilien selv, landets aristokrati og storborgerskap.

Da den gamle teaterbygningen til nasjonalteateret Burgtheater ble revet i 1888, og plassen fikk en ny byarkitektonisk utforming, måtte Demel flytte fra sine lokaler ved Michaelerplatz. De nye fasilitetene i Kohlmarkt 14, hvor konditoriet fortsatt holder til, er innredet i nyrokokko.

## Referanser


## Eksterne lenker
*
Superagnia

* Se Systematisk inndeling

***Superagnia*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
En middelsstor, slank, gråspraglete trebukk. Antennenes indre ledd har bremmer av mørke, utstående hår.

## Levevis
Disse billene har larver som lever i død ved av løvtrær, ofte like under barken.

## Utbredelse
Arten er utbredt i Sørøst-Asia (Borneo, Sumatra).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Monochamini Aurivillius, 1921
******** Slekten *Superagnia* Breuning, 1968
********* *[[Superagnia fuchsi]]* Breuning, 1968

## Kilder

* Catalog of the lamiines of the world - Monochamini
* Katalog over artene, Gamle verden
* Bilde av arten

## Eksterne lenker
*
Jagarane

**Jagarane** er en gruppe småøyer som ligger like utenfor Cape Boothby i Enderby Land i Antarktis. De ble kartlagt av norske kartografer etter flyfoto tatt under Lars Christensen-ekspedisjonen, 1936–37, og navngitt av dem. På engelsk heter øyene Jager Islands, etter anbefaling fra Australian Antarctic Names and Medals Committee, og dette er navnet som blir benyttet i dag.

## Referanser
Martins Head

**Martins Head** er et markant nes på sørsiden av innløpet til Legru Bay på sørkysten av King George Island i den antarktiske øygruppen Sør-Shetlandsøyene. Navnet går tilbake til minst 1820 da det ble beskrevet av Edward Bransfield, kaptein i Royal Navy under utforskningen av disse øyene.

## Kilder
Stor-Malmö

**Stor-Malmö** (eller **Stormalmö**) er en byregion i Sverige. Den ligger sørvest i Skåne län og omfatter byene Malmö og Lund og de omliggende kommunene. Fra og med 2005 ble kommunene Eslöv, Höör og Skurup innlemmet i regionen.

Per 31. desember 2015 hadde Stor-Malmö  innbyggere.

## Kommuner etter folketall

## Referanser
Jakub Brabec

**Jakub Brabec** (født 6. august 1992) er en tsjekkisk fotballspiller som spiller for den greske klubben Aris Thessaloniki.

## Landslaget
29. mars 2016 fikk han sin første landskamp for  mot .

Han ble tatt ut i s EM-tropp til EM i fotball 2021.

## Referanser


## Eksterne lenker
*
Polarstar Peak

**Polarstar Peak** er en fjelltopp på over 2400 moh, som står 3 nautiske mil (6&nbsp;km) nord for Mount Ulmer i nordlige deler av Sentinel Range. Det ble oppdaget av Lincoln Ellsworth på den transantarktiske flyturen hans den 23. november 1935. Det ble navngitt av Advisory Committee on Antarctic Names (US-ACAN) etter flyet «Poler Star» som Ellsworth gjorde denne historiske flyturen med.

## Kilder
Professor Layton and the Curious Village

(レイトン教授と不思議な町, *<span class="t_nihongo_romaji">Reiton-kyōju to Fushigi na Machi</span>*) er et puzzle- og eventyrspill for Nintendo DS. Det er utviklet og publisert i Japan av Level-5, og publisert i Nord-Amerika, Australia og Europa av Nintendo. Spillet er det første i Professor layton-serien, og har blitt fulgt opp av Professor Layton and the Diabolical Box.

*Professor Layton and the Curious Village* inneholder 138 gåter som spilleren kan løse mens spilleren kontrollerer en professor kalt for Layton og den unge assistenten hans; Luke. De reiser rundt i landsbyen St. Mystere for å finne en gjenstand kalt *Golden Apple* og løse andre mysterier. St. Mystere er delt inn i forskjellige seksjoner. Men enkelte seksjoner er utilgjengelige frem til historien har avansert til et bestemt punkt, eller til spilleren har løst et visst antall gåter.

Spillet inneholder blant annet en rekke puslespill, eller andre logiske oppgaver. Hvis spilleren løser en oppgave feil, eller ikke klarer å løse den enda, kan man forsøke puslespillet igjen så ofte man ønsker det. Men verdien av puslespillet reduseres med cirka 10 prosent hver gang man gjør dette feil. Ved å gjennomføre alle de 120 oppgavene fra hovedspillet, pluss de tre mini-spillene, kan spilleren også få tilgang til opptil 15 bonus-oppgaver. Rekkefølgen av hendelser i spillet kan variere avhengig av hva slags valg spilleren har tatt i løpet av spillet, men den samlede handlingen forblir uendret.

## Handling
Spillet åpner med at arkeolog Hershel Layton, og hans unge assistent Luke, kjører til byen St. Mystere, etter å ha mottatt ett brev fra Lady Dahlia, enke etter den nå avdøde baron Augustus Reinhold. Baronen uttalte i hans siste testamente at den personen som løser mysteriet med *Golden Apple* skal arve hele formuen hans, og flere mennesker har forsøkt dette men mislyktes. Layton og Luke kommer til området, og oppdager at de fleste av befolkningen er veldig interesserte i gåter og annen hjerne-trim, som både Layton og Luke er veldig dyktige til å løse. De legger snart merke til et gigantisk tårn ved den ene siden av byen som ingen kan komme frem til. Men folk hører en rekke merkelige lyder som kommer fra tårnet om natten.

Layton og Luke møter Lady Dahlia og hennes familie-medlemmer, inkludert Simon, Gordon og tjeneste-folket deres. Men før de rekker å diskutere mysteriet videre, høres en høy lyd. Ved herskapshuset oppdager de at Simon har blitt drept, og saken er allerede under etterforskning av inspektør Chelmey, en anerkjent detektiv. Layton og Luke fortsetter søket etter Golden Apple, men blir vitne til kidnappingen av en av Dahlias tjenere, Ramon. Imidlertid dukker Ramon opp dagen etter som om ingenting hadde skjedd. De avslører Chelmey som en bedrager, og han avslører at han egentlig var Laytons erkefiende - Don Paolo. Etter hvert oppdager Layton og Luke hele sannheten om tårnet, og resten av den merkelige landsbyen.

## Referanser

## Eksterne lenker
*
The Binding of Isaac

***The Binding of Isaac*** er et videospill utviklet av Edmund McMillen og Florian Himsl. Det ble lansert på Steam 28. september 2011. I spillet styrer spilleren et gråtende, nakent barn som heter Isaac eller en av seks andre karakterer som kan låses opp i spillet. Spillet ble også gjenskapt i 2014 med ny spillmotor, spillmekanikker og grafikk i *[[The Binding of Isaac: Rebirth]]*.

Tittelen og handlingen i spillet er basert på den bibelske fortellingen om Abraham som skulle ofre sønnen sin Isak. Handlingen går ut på at moren til Isaac hører en stemme ovenfra, trolig Gud, som krever at hun tar livet til sønnen som bevis på at hun er gudfryktig. Isaac flykter ned til kjelleren for å slippe unna moren og må navigere seg gjennom rommene i kjelleren, som har flere monstre. Spilleren navigerer Isaac gjennom rommene og skyter tårer på monster for å komme videre. Når Isaac mister all helse, taper man spillet og må starte fra begynnelsen tilbake. Et særmerket trekk ved *The Binding of Isaac* er at rommene i kjelleren blir tilfeldig genererte og er annerledes bygd opp hver gang spilleren starter på nytt.

## Referanser


## Eksterne lenker
*
Frokost i det grønne

***Frokost i det grønne*** (originaltittel: *Le Déjeuner sur l'herbe*) er en fransk romantisk komedie fra 1959, regissert av Jean Renoir. 

Tittelen er hentet fra et maleri av Édouard Manet. 

## Handling
Den anerkjente franske biologen Étienne Alexis stiller til det kommende valget som Europas første president. Han tar til orde for obligatorisk kunstig befruktning for å forbedre menneskeheten, og gjøre mennesker mer verdig moderne vitenskap. Han ble nylig forlovet med sin tyske kusine Marie-Charlotte, og inviterer henne til en piknik i nærheten av herskapshuset hans i Provence. Nénette, en bonde-datter, er skuffet over menn etter et mislykket forhold. Hun ønsker seg fremdeles barn, og søker derfor om å bli test-person for Étiennes planlagte insemineringsprosjekt. Hun ender opp med å bli ansatt som Étienne nye kammerpike, og er derfor til stede ved pikniken sammen med flere av de andre tjenerne.

Tilstede på pikniken er flere søskenbarn til det forlovede paret. De har også invitert en rekke journalister til å dokumentere arrangementet, som de ønsker å presentere som et symbol for det nye enhetlige Europa. Pikniken finner sted ved siden av ruinene av et tempel til Diana gudinnen som de gamle romerne trodde stod for fødselen. I nærheten er også en gruppe unge campere. Nénette blir bekymret når hun får øye på gjeteren Gaspard. Hun vet at når han spiller på fløyten sin, pleier det å skje merkelige ting. Plutselig blåser det opp en sterk vind, som feier vekk piknik-stolene og bordene deres. Når alle sammen forsøker å søke dekning, blir Étienne og Nénette skilt fra resten av fest-deltakerne. Når vinden avtar igjen, blir de to invitert til å sette seg ned med resten av camperne. Men i dagene som følger ønsker Étienne å heller gifte seg med Nénette.

## Medvirkende
* Paul Meurisse  : Étienne Alexis, célèbre biologiste
* Catherine Rouvel : Antoinette dite :Nénette
* Jacqueline Morane : Titine
* Fernand Sardou : Nino, le père de Nénette
* Jean-Pierre Granval : Ritou
* Hélène Duc : Isabelle, la secrétaire du biologiste
* Ingrid Nordine : la comtesse Marie-Charlotte
* Charles Blavette : le berger Gaspard
* André Brunot : le curé
* Marguerite Cassan : Odile Poignant
* Jacques Dannoville : M. Poignant
* Régine Blaess : Claire, la femme de chambre
* Jean Claudio : Rousseau, le secrétaire du biologiste
* Paulette Dubost : Mademoiselle Forestier

## Referanser


## Eksterne lenker
*
Unni Eikeseth

**Unni Eikeseth** (født 1974) er en norsk kjemiker, forskningsjournalist og sakprosaforfatter. 

Etter cand. scient. i organisk kjemi fra Universitetet i Bergen i 1998, startet hun i en stipendiat-stilling (mot doktorgrad), men gikk over til å ta en praktisk-pedagogisk utdanning ved NTNU.

Fra 2002 til 2015 var hun vitenskapsjournalist i NRK. Hun overtok for Ole Andre Sivertsen i 2002 som programleder i ''Newton'', som flyttet redaksjonen til Trondheim der de også laget ''Schrödingers katt''. Hun var i 2010 vitenskapsjournalist på nrk.no og i 2015 tillitsvalgt da NRK kuttet over ti årsverk.

Hun har også jobbet som lektor Trondheim katedralskole i ett år. I 2015 ble hun ansatt som høgskolelektor i naturfag ved Høgskolen i Sør-Trøndelag, Fakultet for lærer- og tolkeutdanning og har fra fusjonen med NTNU i 2016 vært universitetslektor i naturfag ved NTNU.

I 2015 utgav hun «Norske forskningsbragder»,  om hvordan oppdagelsene fremkom hos Gerhard Armauer Hansen (basiller), Kristian Birkeland (værmelding), Ellen Gleditsch (kjemi), Odd Hassel (kjemi), Asbjørn Følling (biokjemi), Sven Furberg (DNA), John Ugelstad (kjemi), Hans Einar Krokan (kreft), May-Britt Moser & Edvard Moser (hjerne), Sven Wedemeyer (astrofysikk) og Gro Amdam (bier). I 2018 utgav hun boka *Jakten på stedsansen* om de nobelprisvinnende hjerneforskerne Edvard Moser og May-Britt Moser. Boka har siden blitt oversatt til polsk, engelsk og russisk. Den ble nominert til den polske prisen *Madra Ksiazke Roku. (*Smart Book Awards) i 2019.

I anledning Det Internasjonale året for Periodesystemet i 2019 gav hun ut *Periodesystemet – fra alkymi til kjernekjemi* sammen med professor Annette Lykknes. Sammen med *Jakten på stedsansen* ble denne boken nominert til NTNUs litteraturpris 2020.

Eikeseth er en av forfatterne bak naturfaglæreverket *Solaris 5-7* på forlaget Aschehoug.

## Bibliografi
* 
* 
* 2018 *Jakten på stedsansen Hvordan Edvard Moser og May-Britt Moser løste en av vitenskapens store gåter* ISBN 9788241912375
* 2015 *Norske forskningsbragder* ISBN 9788252186703
* 2013 *Eksperimentboka*, illustrert av Anette Mehl Landmark ISBN 9788243007932
* 2008 *Newton klimabok* ISBN 9788252173567
* 2007 *Vår utrulege dyreverd* / *Vår utrolige dyreverden* ISBN 9788281782549
* 2006 *Newton : barnas store vitskapsbok* / *Newton : barnas store vitenskapsbok* ISBN 8252563112

## Referanser


## Eksterne lenker
*
Jito

**Jitō** (japansk: 持統天皇, *Jitō-tennō*, født år 645, død 12. januar 703 i Fujiwara-kyō) var Japans keiserinne mellom 686 og 697. Hun er den 41. keiser på den offisielle japanske keiserlisten, og den fjerde kvinnen på tronen. Flere kjente dikt tilskrives Jitō, blant annet en i nasjonalsamlingen Manyōshū. Jitō abdiserte i år 697 til fordel for sin sønnesønn, men forble en viktig makthaver bak kulissene.

## Liv og virke
### Bakgrunn
Hun var en datter av Tenji-tennō og giftet seg med Temmu, farens yngre bror og daværende kronprins.

### Keiserinne
Etter Temmu-tennōs død overtok hun Tennōs keiserembete og videreførte ektemannens reformer. Hun residerte også fortsatt ektemannens palass, Kiyomiharapalasset, frem til hun i 694 flyttet hovedstaden fra Asuka-kyō til Fujiwara-kyō (i dag: Kashihara i prefekturet Nara).

Hun ble kjent for sin sterke karakter og store visdom.

Enkelte forskere formoder at bildet av solgudinnen Amaterasu i historieverkene *[[Kojiki]]* og *[[Nihonshoki]]*, hvis avfatning ble innledet på Jitōs tid, reflekterer denne tennōens utseende.

Jitō hadde en sønn med Temmu, kalt Kusakabe. Prins Kusakabe ble Temmus kronprins, men han døde før han kunne bestige tronen. Karu no Miko, Kusakabes sønn, var bare barnet, slik at det ble Jitō som besteg tronen og innehadde keiserverdigheten frem til barnebarnet var voksen. Han overtok som Mommu etter at bestemoren abdiserte den 17. august 697. 

## Referanser

## Litteratur
* William George Aston(1896).  ''Nihongi: Chronicles of Japan from the Earliest Times to A.D. 697.'' London: Kegan Paul, Trench, Trubner.  OCLC 448337491
* Brown, Delmer M. and Ichirō Ishida, eds. (1979).  ''Gukanshō: The Future and the Past.'' Berkeley: University of California Press. ISBN 978-0-520-03460-0;  OCLC 251325323
* MacCauley, Clay. (1900). "*[[Hyakunin-Isshu]]*: Single Songs of a Hundred Poets" in *Transactions of the Asia Society of Japan.* Tokyo: Asia Society of Japan. ...Click link for digitized, full-text copy (in English)
* __________. (1901). *Kokka taikan*. Tokyo: Teikoku Toshokan, Meiji 30–34 [1897–1901]. [reprinted *Shinten kokka taikan* (新編国歌大観), 10 vols. + 10 index vols., Kadokawa Shoten, Tokyo, 1983–1992. ISBN 978-4-04-020142-9]
* Nippon Gakujutsu Shinkōkai. (1940). *Man'yōshū*. Tokyo: Iwanami shoten. [reprinted by Columbia University Press, New York, 1965. ISBN 0-231-08620-2]. Rprinted by Dover Publications, New York, 2005.  ISBN 978-0-486-43959-4
* Richard Ponsonby-Fane (1959).  ''The Imperial House of Japan.'' Kyoto: Ponsonby Memorial Society. OCLC 194887
* Isaac Titsingh (1834). *[[Nihon Odai Ichiran]]*; ou,  ''Annales des empereurs du Japon.''  Paris: Royal Asiatic Society, Oriental Translation Fund of Great Britain and Ireland.  OCLC 5850691
* H. Paul Varley (1980).  ''Jinnō Shōtōki: A Chronicle of Gods and Sovereigns.'' New York: Columbia University Press. ISBN 978-0-231-04940-5;  OCLC 59145842